ประกาศองค์การบริหารส่วนตำบลแดงหม้อ

เรื่อง ประกาศแผนพัฒนาท้องถิ่น ( พ.ศ. 2561-2565 )

เพิ่มเติม เปลี่ยนแปลง ครั้งที่ 1 พ.ศ.2562

..................................................................

 ด้วยองค์การบริหารส่วนตำบลแดงหม้อ ได้จัดทำแผนพัฒนาท้องถิ่น พ.ศ. 2561-2565 เพิ่มเติม เปลี่ยนแปลง ครั้งที่ 1 พ.ศ. 2562 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2 ) พ.ศ. 2559 (ฉบับที่ 3) พ.ศ. 2561 นั้น

 อาศัยอำนาจตามความในหมวดที่ 5 ข้อ 22 แห่งระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2 ) พ.ศ. 2559 (ฉบับที่ 3) พ.ศ. 2561 จึงขอประกาศใช้แผนพัฒนาท้องถิ่น พ.ศ. 2561-2565 เพิ่มเติม เปลี่ยนแปลง ครั้งที่ 1 พ.ศ. 2562 เพื่อใช้เป็นแนวทางในการพัฒนาท้องถิ่นในปีงบประมาณ 2561-2565 ต่อไปรายละเอียดตามเอกสารที่แนบมาพร้อมนี้

 จึงประกาศให้ทราบโดยทั่วกัน

 ประกาศ ณ วันที่ 31 เดือน ตุลาคม พ.ศ. 2562

 

 ( นายอนุวัฒน์ ภูพวก )

 นายกองค์การบริหารส่วนตำบลแดงหม้อ

แผนพัฒนาท้องถิ่น

 ( 2561-2565 )

เพิ่มเติม เปลี่ยนแปลง ครั้งที่ 1 พ.ศ.2562



องค์การบริหารส่วนตำบลแดงหม้อ

อำเภอเขื่องใน

 จังหวัดอุบลราชธานี

**เหตุความจำเป็น**

 ในการเพิ่มเติม เปลี่ยนแปลง แผนพัฒนาท้องถิ่น (พ.ศ. 2561-2565 ) ครั้งที่ 1 พ.ศ. 2562เนื่องจากรัฐบาล มีนโยบายที่จะกระตุ้นเศรษฐกิจฐานราก โดยการยกเว้นการใช้จ่ายเงินสะสมขององค์กรปกครองส่วนท้องถิ่น เพื่อแก้ไขปัญหาความเดือดร้อนของประชาชนและสนับสนุนการดำเนินการตามนโยบายของรัฐบาล 5 ด้าน ประกอบด้วย ด้านโครงสร้างพื้นฐาน ด้านสร้างความเข้มแข็งของชุมชน ด้านเศรษฐกิจและสังคม ด้านส่งเสริมการท่องเที่ยว และด้านการศึกษา

 กรมส่งเสริมการปกครองส่วนท้องถิ่น ได้โอนจัดสรรงบประมาณประจำปีงบประมาณ 2562 งบกลาง รายการเงินสำรองรายจ่ายเพื่อกรณีฉุกเฉินหรือจำเป็น จัดสรรเป็นเงินอุดหนุนให้องค์กรปกครองส่วนท้องถิ่นในพื้นที่ ที่ประสบภัยพิบัติและได้ประกาศเขตพื้นที่ประสบสาธารณภัยหรือประกาศเขตการให้ความช่วยเหลือผู้ประสบภัยพิบัติกรณีฉุกเฉิน